Lørdag aften klokken 21.21 omkom en 37-årig tyrkisk mand fra Løgstør i en færdselsulykke på Aalborgvej ved Hemdrup cirka 9 kilometer øst for Løgstør. Vagtchef ved Nordjyllands Politi Per Vagn Nielsen oplyser, at bilen, hvor den 37-årige var passager, skred på tværs af kørebanen og blev ramt af en modkørende. Den 37-årige blev slynget ud af bilen. Udover den 37-årige var der også en 19-årig kvinde, der blev kvæstet ved ulykken. Hendes tilstand er kritisk, men stabil. Føreren af bilen var en 24-årig kvinde fra Aalborg. I den modkørende bil, var der et ægtepar og deres to børn. Efter uheldet blev alle 7 personer bragt til traumecentret på Aalborg Universitetshospital, hvor den 37-årige blev erklæret død, og den 19-årige kvindes tilstand kristisk. De øvrige er sluppet med mindre kvæstelser, og er udenfor livsfare, oplyser Per Vagn Nielsen. Politiet formoder, at bilen skred på grund af glat vejbane.

Opsummering:
En 37-årig mand omkom lørdag aften i glatføreulykke øst for Løgstør.